./data/phi0474/phi005/phi0474.phi005.perseus-lat2.xml
M. Tullius Cicero
etenim nova quoque alia res,  iudices,  exstitit in hoc crimine, quae tollat omnem dubitationem superioris illius decumani criminis  nam ut illud missum faciam, permultos aratores in alteras decumas et in haec DCCC milia modium, quod emptum populo Romano darent, non habuisse, et a tuo procuratore, hoc est ab Apronio, emisse, ex quo intellegi potest nihil te aratoribus reliqui fecisse,—ut hoc praeteream, quod multorum est testimoniis expositum, potest illo quicquam esse certius, in tua potestate atque in tuis horreis omne frumentum Siciliae per triennium atque omnis fructus agri decumani fuisse?